बीजिंग । एक हालिया अध्ययन में दावा किया गया है कि ओमेगा-थ्री फैटी एसिड युक्त मछली या अन्य खाद्य वस्तुएं खाने से कैंसर या हृदय संबंधी रोगों से असमय होने वाली मौत का खतरा कम हो जाता है। इस अध्ययन में 2,40,729 पुरुषों और 1,80,580 महिलाओं का 16 साल तक अध्ययन किया गया। इनमें से 54,230 पुरुषों और 30,882 महिलाओं की इस दौरान मौत हुई। चीन की जेजियांग यूनिवर्सिटी के शोधार्थियों ने पाया कि जो पुरुष मछली का ज्यादा सेवन करते थे, उनमें कुल मृत्यु दर नौ प्रतिशत कम देखी गई और हृदय संबंधी रोगों से होने वाली मौत में 10 प्रतिशत की कमी दर्ज की गई।